CELEX: E2020P0014
Language: fi
Date: 2020-09-04 00:00:00
Title: Fürstlicher Oberster Gerichtshofin esittämä pyyntö saada EFTAn tuomioistuimelta neuvoa-antava lausunto asiassa Liti-Link AG v. LGT Bank AG (Asia E-14/20) 2021/C 39/06

4.2.2021   
            
            
               FI
            
            
               Euroopan unionin virallinen lehti
            
            
               C 39/20
            
         
      Fürstlicher Oberster Gerichtshofin esittämä pyyntö saada EFTAn tuomioistuimelta neuvoa-antava lausunto asiassa Liti-Link AG v. LGT Bank AG
      (Asia E-14/20)
      (2021/C 39/06)
      
         Fürstlicher Oberster Gerichtshof (Liechtensteinin ruhtinaskunnan korkein oikeus) on esittänyt EFTAn tuomioistuimelle 4 päivänä syyskuuta 2020 päivätyn pyynnön neuvoa-antavan lausunnon saamiseksi asiassa Liti-Link AG v. LGT Bank AG. Pyyntö saapui tuomioistuimen kirjaamoon 16 päivänä syyskuuta 2020 ja koskee seuraavia kysymyksiä:
      
                  1.
               
               
                  Onko täytäntöönpanodirektiivin 2006/73/EY 26 artiklan viimeistä kohtaa, jonka mukaan maksua, palkkiota tai muuta kuin rahallista etua koskeviin järjestelyihin liittyvät olennaiset ehdot voidaan ilmoittaa tiivistetyssä muodossa, tulkittava siten, että eduista voidaan ilmoittaa tiivistetyssä muodossa ja vain niiden yleinen sisältö?
                  Jos tuomioistuin vastaa ensimmäiseen kysymykseen myöntävästi, esitetään seuraava lisäkysymys:
                  
                              1.1
                           
                           
                              Onko täytäntöönpanodirektiivin 2006/73/EY 26 artiklan viimeistä kohtaa, jonka mukaan maksua, palkkiota tai muuta kuin rahallista etua koskeviin järjestelyihin liittyvät olennaiset ehdot voidaan ilmoittaa tiivistetyssä muodossa, tulkittava siten, että eduista voidaan ilmoittaa tiivistetyssä muodossa ja vain niiden yleinen sisältö, esimerkiksi ilmoittamalla yleiset tai muut ennalta muotoillut liiketoimintaehdot, vai onko ilmoitus annettava erikseen kullekin asiakkaalle tai kullekin asiakasryhmälle?
                              Lisäksi esitetään seuraavat lisäkysymykset:
                           
                        
            
                  2.
               
               
                  Onko kyse täytäntöönpanodirektiivin 2006/73/EY 26 artiklan b alakohdan i alakohdassa tarkoitetusta asianmukaisesta ilmoittamisesta siinä tapauksessa, että sijoituspalveluyritys ainoastaan ilmoittaa asiakkaalle, että kolmannet osapuolet saattavat tarjota tälle etuja, vai onko sijoituspalveluyrityksen ilmoitettava selvästi, tarjotaanko tällaisia etuja ja milloin?
               
            
                  3.
               
               
                  Onko kyse täytäntöönpanodirektiivin 2006/73/EY 26 artiklan b alakohdan i alakohdassa tarkoitetusta asianmukaisesta ilmoittamisesta siinä tapauksessa, että sijoituspalveluyritys ilmoittaa asiakkaalle, että kolmannen osapuolen tarjoaman edun määrä riippuu tuotteesta ja käsittää prosenttiosuuden kyseisestä tuotteesta perittävistä salkunhoitomaksuista, prosenttimääräisen alennuksen merkintähinnasta tai prosenttiosuuden merkintähinnasta, vai onko sijoituspalveluyrityksen ennen kyseisen sijoitus- tai oheispalvelun tarjoamista ilmoitettava asiakkaalle ainakin saatuja maksuja, palkkioita ja etuja koskevat luokat?
               
            
                  4.
               
               
                  Täyttyvätkö täytäntöönpanodirektiivin 2006/73/EY 26 artiklassa säädetyt etujen ilmoittamista tiivistetyssä muodossa koskevat edellytykset, joiden mukaan sijoituspalveluyritys sitoutuu antamaan lisätietoja asiakkaan pyynnöstä ja noudattaa antamaansa sitoumusta, jos sijoituspalveluyritys sitoutuu jo toteutettujen liiketoimien osalta ainoastaan antamaan asiakkaalle lisätietoja pyyntöä edeltäviltä 12 kuukaudelta?
               
            
                  5.
               
               
                  Onko jäsenvaltion myönnettävä ETA-sopimuksen nojalla horisontaalinen välitön oikeusvaikutus täytäntöönpanodirektiiville, jota ei ole saatettu asianmukaisesti osaksi kansallista lainsäädäntöä, ja nimenomaan täytäntöönpanodirektiiville 2006/73/EY?
               
            
                  6.
               
               
                  Onko täytäntöönpanodirektiivin 2006/73/EY 26 artiklaa tulkittava siten, että pankkien asiakkailla on sen perusteella oikeuksia pankkia vastaan?